Երվանդ Զախարյան
Երվանդ Վազգենի Զախարյան (մայիսի 14, 1946, գյուղ Սալեր, Շամխորի շրջան, Ադրբեջանական ԽՍՀ, ԽՍՀՄ), Հայաստանի պետական գործիչ։ Տնտեսական գիտությունների դոկտոր։ Երվանդ Զախարյանի գործունեությունը ոչ միանշանակ վերաբերմունքի է արժանացել հասարակության և մամուլի կողմից։ Նրան մեղադրել են պաշտոնական դիրքի չարաշահման և կաշառակերության մեջ։ Որոշ տվյալներով Երվանդ Զախարյանի անձնական կարողությունը կազմում է մոտ 600 միլիոն ԱՄՆ դոլար։

Կենսագրություն 
1968 թվականին ավարտել է Երևանի Պոլիտեխնիկական ինստիտուտը։ 1987-1988 թթ. սովորել է Մոսկվայի ժողովրդական տնտեսության ակադեմիայի կառավարման ինստիտուտում։ 1991 թվականին Մոսկվայի Կույբիշևի անվան ինժեներաշինարարական ինստիտուտում պաշտպանել է գիտական թեզ, տնտեսական գիտությունների թեկնածու է։ Տրանսպորտի միջազգային ակադեմիայի իսկական անդամ է, Էկոլոգիայի և կենսագործունեության գիտությունների միջազգային ակադեմիայի իսկական անդամ, ակադեմիկոս։ Բնապահպանության և կենսագործունեության անվտանգության գիտությունների միջազգային ակադեմիայի, Հումանիզմի հիմնախնդիրների ակադեմիայի ակադեմիկոս է։ Հայաստանի պետական հարկային ծառայության խորհրդական է։ Ամուսնացած է։ Ունի մեկ որդի, երկու դուստր և 5 թոռնիկ։

Աշխատանքային գործունեություն 
 1962-1963 թթ. - Երևանի «Գունմետշին» տրեստ՝ բանվոր։
 1963-1964 թթ. - «Հրազդանշին» ձեռնարկություն՝ մոնտաժավորող։
 1966-1974 թթ. - «Ջերմշին» շինարարական վարչության ինժեներ, տեղամասի պետ։
 1974-1977 թթ. – Հրազդանի լեռնաքիմիական կոմբինատի արտադրամասի պետ։
 1977-1983 թթ. - «Հայոսկի» արտադրական միավորման շինարարական վարչության պետ։
 1983-1992 թթ. – Հայկական ԽՍՀ գազիֆիկացման պետական կոմիտեի «Հայգազշին» տրեստի կառավարիչ։
 1992-1993 թթ. – ՀՀ էներգետիկայի նախարարի տեղակալ։
 1994-1997 թթ. - «Գազշին» արտադրական շինարարական ընկերության նախագահ։
 1997-1998 թթ. - «Հայտրանսգազ» ձեռնարկության գլխավոր տնօրեն։
 1998-2000 թթ. - Հայաստանի տրանսպորտի նախարար։
 2000-2001 թթ. - Հայաստանի Պետական եկամուտների նախարարի տեղակալ, մաքսային վարչության պետ։
 2001 թ. - Հայաստանի տրանսպորտի և կապի նախարար։
 2001-2002 թթ. - Հայաստանի Պետական եկամուտների նախարար։
 2002-2003 թթ. - Հայաստանի կառավարությանն առընթեր պետական հարկային ծառայության պետ։
 2003-2009 թթ. - Երևանի քաղաքապետ։
 2009 թ. մարտի 4-ին Հայաստանի Նախագահի հրամանագրով ազատվել է Երևանի քաղաքապետի պաշտոնից։
 2009 թ. մարտի 4-ին Հայաստանի Նախագահի հրամանագրով նշանակվել է ՀՀ Նախագահի խորհրդական։
 2009 թ. ապրիլի 2-ին ՀՀ Նախագահի հրամանագրով ազատվել է ՀՀ Նախագահի խորհրդականի պաշտոնից։
 2009 թ. ապրիլի 2-ին ՀՀ Նախագահի հրամանագրով նշանակվել է Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահ։
 2014 թ. ապրիլի 30-ին ՀՀ Նախագահի հրամանագրով ազատվել է Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի պաշտոնից
 2014 թ. ապրիլի 30-ին ՀՀ Նախագահի հրամանագրով նշանակվել է Հայաստանի Հանրապետության էներգետիկայի և բնական պաշարների նախարար։
 2016 թ. փետրվարի 29-ին ՀՀ Նախագահի հրամանագրով ազատվել է Հայաստանի Հանրապետության էներգետիկայի և բնական պաշարների նախարարի պաշտոնից։
 2016 թ. դադարեցրել է անդամակցությունը ՀՀԿ-ին։

Պարգևներ 
 Անանիա Շիրակացու մեդալ 
 «Դրաստամատ Կանայան» մեդալ 
 ՀՀ նախագահի ] մեդալ 
 Երևանի պետական համալսարանի ոսկե մեդալ
 Երևանի ճարտարապետության և շինարարության պետական համալսարանի ոսկե մեդալ
 Հայաստանի վարչապետի հուշամեդալ
 ԼՂՀ ՊԲ հուշամեդալ
 «Հայրենիքին մատուցած ծառայությունների համար» 2-րդ աստիճանի մեդալով
Հայաստանի Հանրապետության հարկային ծառայության պետական խորհրդական։

Քրեական ներգրավվածություն 
Հայաստանի Հատուկ քննչական ծառայությունը քրեական գործ է հարուցել 2008 թվականին այդ ժամանակվա Երևանի քաղաքապետ Երվանդ Զախարյանի կողմից ապօրինաբար (ապօրինի որոշմամբ) «Հաղթանակ» զբոսայգու 10 հազար քառակուսի մետր հողատարածքը օտարելու կապակցությամբ։ Քրեական գործը հարուցվել է Քրեական օրենսգրքի 308-րդ հոդվածի («Պաշտոնեական լիազորությունները չարաշահելը») 1-ին մասով։

Աղբյուրներ 
Հայաստանի կառավարության կայք

Ծանոթագրություններ 

1946 ծնունդներ
«Հայրենիքին մատուցած ծառայությունների համար» 2-րդ աստիճանի մեդալակիրներ
Հարկային ծառայության պետական խորհրդականներ
ՀՀԿ անդամներ
ՀՀ էներգետիկայի և բնական պաշարների նախարարներ